3. การประกอบธุรกิจของสายธุรกิจ

เนื่องจากการประกอบธุรกิจของบริษัทฯมีลักษณะเป็นสายธุรกิจและสายผลิตภัณฑ์เดียว
ดังนั้นการอธิบายลักษณะผลิตภัณฑ์และการให้บริการ การตลาด ภาวะการแข่งขัน
การผลิตและการจัดหาผลิตภัณฑ์ จะเป็นการอธิบายรวมกันของสายผลิตภัณฑ์เดียว

(1) ลักษณะผลิตภัณฑ์และการให้บริการ

ก. ลักษณะผลิตภัณฑ์

  บริษัทฯ เป็นผู้รับจ้างผลิตแผงวงจรอิเล็กทรอนิกส์และผลิตภัณฑ์อิเล็กทรอนิกส์ (Electronic
  Manufacturing Services) ที่สามารถรับงานได้ตั้งแต่การผลิตแผงวงจรอิเล็กทรอนิกส์
  (Printed Circuit Board Assembly หรือ PCBA)
  ไปจนถึงผลิตสินค้าอิเล็กทรอนิกส์สำเร็จรูป (Box-build)
  ทั้งนี้แผงวงจรและผลิตภัณฑ์ทางอิเล็กทรอนิกส์ที่บริษัทฯ
  ผลิตจำแนกตามประเภทของสินค้าขั้นปลายได้ดังนี้

-   ระบบควบคุมระบบอุตสาหกรรม (Industrial Control) คือ
    วงจรอิเล็กทรอนิกส์ที่ใช้ในการควบคุมระบบที่ใช้ในอุตสาหกรรมทั่ว ๆ ไป ได้แก่
    ระบบควบคุมระบบทำความเย็นในเรือขนส่ง (Refrigeration Control for Ship
    Container), ระบบควบคุมระบบสูบน้ำ (Water Pump Controller),
    แผงควบคุมระบบอุตสาหกรรม (Industrial Control Module), แผงระบบทดสอบแบบ
    Burn-in (Burn-in Test System Board), ระบบจ่ายกำลังไฟฟ้า (Switching
    Power Supply) เป็นต้น

-   ระบบและอุปกรณ์สื่อสารโทรคมนาคม (Telecommunications) ได้แก่
    แผงรับสัญญาณดาวเทียม (Satellite Receiver),
    เครื่องรับสัญญาณวิทยุจากสัญญาณดาวเทียม (Satellite Radio),
    เครื่องโทรศัพท์และตู้ชุมสายระบบ ISDN และระบบ Analog (ISDN/Analog Telephone
    & PABX), อุปกรณ์แสดงเลขหมายเรียกเข้า (Caller ID),
    อุปกรณ์สื่อสารข้อมูลความเร็วสูงระบบ ADSL (ADSL 8M-bits Data Communication),
    ระบบโทรศัพท์สาธารณะ (Public Telephone System) เป็นต้น

-   อุปกรณ์สำนักงาน (Office Automation) ได้แก่ แผงวงจรสำหรับเครื่องพิมพ์ระบบเลเซอร์
    (Server Laser Printer Board), แผงวงจรสำหรับเครื่องพิมพ์ระบบ Bubble Jet
    (Bubble Jet Printer Board), แผงควบคุมอุปกรณ์โทรสาร (Fax Machine
    Controller Board), ระบบควบคุมกล้องถ่ายรูประบบปรับภาพอัตโนมัติ (Auto-focus
    Camera Controller), เครื่องคอมพิวเตอร์มือถือ (Hand-held Computer) เป็นต้น

-   เครื่องเสียงระบบ DSP (Professionnal Audio and Video)
    ซึ่งเป็นเครื่องเสียงที่ใช้เทคโนโลยีของ Dolby Studio
    ซึ่งเป็นมาตรฐานที่นิยมใช้กันมากในปัจจุบัน

-   ระบบอิเล็กทรอนิกส์ยานยนต์ (Automotive) คือ
    วงจรอิเล็กทรอนิกส์ที่ใช้ในการควบคุมระบบการทำงานต่างๆ ของรถยนต์ ได้แก่
    ระบบควบคุมพวงมาลัยพาวเวอร์ (Electronic Power Steering), ชุดควบคุมถ่วงล้อ
    (Wheel Balancer) เป็นต้น

-   สินค้าอิเล็กทรอนิกส์อื่นเพื่อการอุปโภค (Consumer) เช่น ระบบกันขโมยที่ใช้สัญญาณวิทยุ (RF
    Security Alarm System), ระบบควบคุมไร้สาย (RF Remote Control) เป็นต้น

ข. ลักษณะบริการ

  บริษัทฯ มีรูปแบบการให้บริการลูกค้า 2 ลักษณะ คือ แบบครบวงจร (Total Solutions)
  ซึ่งจะเป็นการให้บริการที่สามารถดัดแปลงให้ตรงกับความต้องการของลูกค้าแต่ละรายครอบคลุมตั้งแต่การร่วมออกแบบผลิตภัณฑ์
  การจัดหาวัตถุดิบ การผลิต และการจัดส่งสินค้าให้กับลูกค้า จัดเป็นการให้บริการที่สร้างมูลค่าเพิ่ม
  (Value-added) ให้กับการรับจ้างผลิตของบริษัทฯ รูปแบบการให้บริการอีกรูปแบบหนึ่ง คือ
  แบบที่ลูกค้าเป็นผู้จัดหาวัตถุดิบบางส่วนหรือเกือบทั้งหมดให้บริษัทฯ ทำการผลิต
  ในบางกรณีลูกค้าอาจมีความต้องการใช้บริการของบริษัทฯ
  ในลักษณะผสมผสานระหว่างการให้บริการ 2 แบบข้างต้น เช่น
  ลูกค้าบางรายต้องการใช้ชิ้นส่วนอิเล็กทรอนิกส์บางชิ้นซึ่งเป็นการออกแบบเฉพาะ (Proprietary
  Components) หรือสามารถซื้อวัตถุดิบบางชิ้นที่ได้ราคาต่ำกว่าที่บริษัทฯจัดหาได้
  ลูกค้าจะจัดส่งวัตถุดิบชิ้นนั้นให้กับบริษัทฯและมอบหมายให้บริษัทฯ เป็นผู้จัดซื้อวัตถุดิบอื่นๆ

ขั้นตอนการให้บริการ

การติดต่อลูกค้าขั้นต้นและการตรวจสอบความต้องการของลูกค้า

  การสรรหาชิ้นส่วนวัสดุและขั้นตอนการทำใบเสนอราคา

  การจัดซื้อชิ้นส่วนวัสดุและการวางแผนการจัดส่ง

  การจัดทำสินค้าต้นแบบการเดินสายการผลิตขั้นทดสอบ

  และการวางแผนการผลิต

  การเดินสายการผลิตและทดสอบคุณภาพ

  การวางแผนการจัดส่งสินค้า

ขั้นตอนการให้บริการของบริษัทฯสามารถกล่าวโดยสรุปได้เป็นขั้นตอนหลัก ๆ ดังนี้

  1. การติดต่อลูกค้าขึ้นต้นและการตรวจสอบความต้องการของลูกค้า (Initial customer
  contact and requirement test)
  การทำงานในขั้นตอนนี้จะประกอบด้วยการที่ลูกค้าเข้าเยี่ยมชมโรงงานของบริษัทฯการสำรวจความต้องการของลูกค้า
  และตรวจสอบความพร้อมทางเทคนิคของบริษัทฯ
  การทำงานในขั้นตอนนี้อาจใช้เวลานานสำหรับโครงการขนาดใหญ่
  และโครงการสำหรับสินค้าที่มีการออกแบบใหม่

2.  การสรรหาชิ้นส่วนวัสดุและขั้นตอนการทำใบเสนอราคา (Material requisition and
    quotation) สำหรับการทำงานในขั้นตอนนี้จะเริ่มขึ้นหลังจากที่บริษัทฯ
    ได้รับใบขอคำเสนอราคา(Request for Quotation)
    จากลูกค้าและบริษัทฯจะทำการประมวลข้อมูลเพื่อคำนวณหาปริมาณและชนิดของชิ้นวัสดุ
    ที่ต้องใช้ในโครงการและส่งรายการดังกล่าวให้กับสำนักงานจัดซื้อ และ/หรือ
    ผู้จัดจำหน่ายต่างๆ ของบริษัทฯ
    เพื่อทำการสรรหาชิ้นส่วนวัสดุเพื่อให้ได้ตรงตามความต้องการของลูกค้า
    ปัจจุบันลูกค้าหลายรายมีราคาเป้าหมาย (Target price)
    และรายชื่อผู้ผลิตชิ้นส่วนวัสดุหลักที่ต้องใช้ในโครงการมาให้กับบริษัทฯ
    ในการจัดทำใบเสนอราคา

  3. สำหรับการเสนอราคา (Pricing) บริษัทฯ เสนอราคาแยกเป็นราคาส่วนชิ้นส่วนวัสดุ
  (Material Cost) และราคาในการให้บริการประกอบ (Assembly Cost)
  โดยราคาในการให้บริการประกอบจะขึ้นกับความซับซ้อนในการผลิตผลิตภัณฑ์เป็นหลัก

  4. การจัดซื้อชิ้นส่วนวัสดุและการวางแผนการจัดส่งวัตถุดิบ (Material acquisition and
  logistic) ในกรณีที่เกิดการเปลี่ยนแปลงระดับราคาชิ้นส่วนวัสดุจากที่ได้มีการเสนอราคาเอาไว้
  ผู้จัดการโครงการ (Project manager) จะประสานงานเพื่อยืนยันการจัดซื้อกับลูกค้า
  ส่วนการวางแผนการจัดส่งวัตถุดิบนั้นจะครอบคลุมการบริหารเวลาการจัดส่งเพื่อให้โครงการสามารถเสร็จทันกำหนดเวลาจนถึงการตรวจสอบคุณภาพวัตถุดิบขาเข้า
  (Incoming material inspection)

  5. การจัดทำสินค้าต้นแบบ การเดินสายการผลิตขั้นทดสอบและการแผนการผลิต (Product
  prototype, test run, and production plan) ในขั้นตอนนี้ บริษัทฯ
  จะจัดทำสินค้าต้นแบบและสินค้าที่ได้จากการเดินสายการผลิตขั้นทดสอบเป็นตัวอย่างให้กับลูกค้าเพื่อการอนุมัติการผลิตจริง

6.  การเดินสายการผลิตและทดสอบคุณภาพ (Production and quality control)
    หลังจากลูกค้าได้ทำการทดสอบคุณภาพสินค้าต้นแบบแล้ว บริษัทฯ
    จะเริ่มเดินสายการผลิตและทดสอบคุณภาพสินค้าให้ได้ตามมาตรฐานที่ลูกค้ากำหนด

7.  การวางแผนการจัดส่งสินค้า (Finished goods logistic)
    การจัดส่งสินค้าที่เป็นผลิตภัณฑ์สำเร็จรูปอาจเป็นการจัดส่งให้กับลูกค้าของลูกค้าโดยตรง
    หรือจัดส่งให้กับผู้จัดจำหน่ายของลูกค้า
    ทั้งนี้การใช้เทคโนโลยีสารสนเทศมาบริหารการจัดการสินค้าและวัสดุ (Supply chain
    management) ทำให้แนวโน้มการจัดส่งสินค้าให้ผู้จัดจำหน่ายของลูกค้ามีสูงขึ้น

  บริษัทฯ ได้รับการส่งเสริมการลงทุนจากสำนักงานคณะกรรมการส่งเสริมการลงทุน (BOI)
  ตั้งแต่ปี 2528 ปัจจุบันบริษัทฯ ยังอยู่ในระหว่างได้รับการส่งเสริมการลงทุนจาก BOI
  โดยมีสิทธิประโยชน์และเงื่อนไขในการได้รับการส่งเสริมการลงทุนเฉพาะส่วนที่เหลืออยู่มีใจความสำคัญดังต่อไปนี้

[]

[]

[]

  *สิทธิประโยชน์ในการยกเว้นอากรขาเข้าและภาษีมูลค่าเพิ่มในการนำเข้าวัตถุดิบและเครื่องจักรจากบัตรส่งเสริมนี้จะต้องมีการต่ออายุ
  สิทธิ

  ประโยชน์ครั้งละ 1-2 ปี
  และสิทธิประโยชน์สำหรับการนำเข้าเครื่องจักรและอุปกรณ์ต้องมีการขอต่ออายุเป็นคราว ๆ ไป

(2) การตลาดและสภาวะการแข่งขัน

ก. ลักษณะลูกค้าและกลุ่มลูกค้าเป้าหมาย

  กลุ่มลูกค้าของบริษัทฯครอบคลุมทั้งลูกค้าซึ่งเป็นเจ้าของผลิตภัณฑ์และผู้รับจ้างออกแบบผลิตภัณฑ์อิเล็กทรอนิกส์
  (Design House) โดยมีตลาดหลักอยู่ในประเทศแถบยุโรปและสหรัฐอเมริกา
  ทั้งนี้รายได้จากการส่งออกในปี 2545 มีสัดส่วนประมาณร้อยละ 98 ของรายได้จากยอดขายรวม

ตลาดส่งออกและตลาดภายในประเทศของบริษัทฯ มีสัดส่วนร้อยละโดยประมาณในปี 2542-2545
ดังนี้

[]

* ปี 2545 และปี 2544
ลูกค้าตลาดในประเทศเป็นการส่งออกไปยังต่างประเทศในเวลาต่อมาเกือบทั้งหมด

  ในปัจจุบันบริษัทฯ มีจำนวนลูกค้ามากราย
  ลูกค้าส่วนใหญ่เป็นลูกค้าขนาดกลางซึ่งเป็นเจ้าของผลิตภัณฑ์ที่ไม่ใช่สินค้าอุปโภค (Non-Consumer
  Products) โดยที่กลุ่มลูกค้าของบริษัทฯ ครอบคลุมเจ้าของผลิตภัณฑ์ขั้นปลายหลายประเภท
  อาทิเช่น ระบบควบคุมอุตสาหกรรม อุปกรณ์สื่อสารและโทรคมนาคม อุปกรณ์สำนักงาน เป็นต้น

  ทั้งนี้ในการให้บริการลูกค้าแต่ละจะรายมีค่าใช้จ่ายที่สูง โดยเฉพาะอย่างยิ่งการหาลูกค้ารายใหม่ๆ
  หรือการเริ่มโครงการการผลิตสินค้าใหม่ ๆ ทำให้บริษัทฯ
  มีนโยบายในการมุ่งเน้นกลุ่มลูกค้าเป้าหมายที่มีรูปแบบของโครงการตรงกับความถนัดในการให้บริการของบริษัทฯ
  ในขณะเดียวกันบริษัทฯ จะมุ่งเน้นเพิ่มขนาดและระยะเวลาของโครงการด้วย

ข. กลยุทธ์การแข่งขัน

  ในการที่จะดำเนินธุรกิจให้บรรลุตามเป้าหมายของที่ได้ตั้งเอาไว้ บริษัทฯ
  ได้ตั้งกลยุทธ์ในการมุ่งเน้นกลุ่มเป้าหมายที่มีรูปแบบของโครงการตรงกับความถนัดในการให้บริการของบริษัทฯ
  โดยมุ่งเน้นกลุ่มลูกค้าปัจจุบันที่บริษัทฯ
  คิดว่าน่าจะมีแนวโน้มการขยายตัวทางธุรกิจได้สูงในอนาคตก่อนและจะขยายกลุ่มเป้าหมายสู่กลุ่มลูกค้าใหม่ต่อไป
  นอกเหนือจากนั้นบริษัทฯ
  พยายามจะเน้นการสร้างสัมพันธภาพระยะยาวกับกลุ่มลูกค้าเป้าหมายดังกล่าวอีกด้วย

  หากมองจากกลุ่มของสินค้าขั้นปลายที่บริษัทฯ ผลิต ในปัจจุบันบริษัทฯ
  มีการผลิตสินค้าที่มีความหลากหลายมากตามที่ได้กล่าวแล้วข้างต้น ทั้งนี้ในอนาคตบริษัทฯ
  มีแผนที่จะมุ่งเน้นกลุ่มสินค้าที่เป็นระบบควบคุมอุตสาหกรรม
  และสินค้าอิเล็กทรอนิกส์ที่ไม่อยู่ในกลุ่มสินค้าประเภทสินค้าอุปโภค (Non-Consumer Products)
  เนื่องจากผู้บริหารของบริษัทฯ
  มองว่าสินค้าในกลุ่มดังกล่าวมีแนวโน้มการแข่งขันทางด้านราคาของสินค้าสำเร็จรูปค่อนข้างสูง
  ทำให้การแข่งขันทางด้านราคาของผู้รับจ้างประกอบสินค้าขั้นปลายสูงขึ้นด้วย

บริษัทฯ มีกลยุทธ์ทางการตลาดที่สำคัญในการบรรลุเป้าหมายดังกล่าวพอสรุปได้ดังนี้

1.  บริษัทฯ จะมุ่งเน้นการให้บริการแบบครบวงจร
    ซึ่งจะครอบคลุมตั้งแต่การจัดเตรียมการผลิตขั้นต้น การจัดซื้อ การจัดหาวัสดุอุปกรณ์
    การบรรจุภัณฑ์สำหรับผลิตภัณฑ์สำเร็จรูปเพื่อการวางจำหน่าย
    รวมถึงกระบวนการส่งผลิตภัณฑ์สำเร็จรูปให้ถึงผู้ใช้หรือตัวแทนจำหน่ายของลูกค้าซึ่งถือเป็นบริการมูลค่าเพิ่มซึ่งเป็นจุดสร้างความแตกต่างของบริการของบริษัทฯ
    ได้

2.  บริษัทฯ
    จะมุ่งเน้นกลุ่มลูกค้าเป้าหมายที่มีรูปแบบของโครงการตรงกับความถนัดในการให้บริการของบริษัทฯ
    ในขณะเดียวกันจะพยายามมุ่งเน้นโครงการขนาดใหญ่ ที่มีระยะเวลาโครงการนานขึ้น
    ทั้งนี้กลยุทธ์ดังกล่าวน่าจะทำให้บริษัทฯ ลดค่าใช้จ่ายที่เกี่ยวข้องกับการให้บริการลูกค้าขั้นต้น
    (Customer requisition cost) ได้อย่างมาก

3.  บริษัทฯ จะมุ่งเน้นกลุ่มลูกค้าขนาดกลางที่ต้องการให้บริษัทฯ
    ประกอบผลิตภัณฑ์ที่มีความซับซ้อนปานกลางถึงสูง
    ซึ่งกลุ่มลูกค้าเหล่านี้จะเน้นจุดเด่นของสินค้าที่ตัวเองถนัด
    และมักต้องการความช่วยเหลือทางด้านเทคนิคต่าง ๆ เช่น การออกแบบจัดวางแผงวงจร
    การจัดหาชิ้นส่วนอิเล็กทรอนิกส์ การทดสอบ การวิเคราะห์ข้อบกพร่อง
    และการให้บริการหลังการขาย

4.  บริษัทฯ จะมุ่งเน้นการประกอบสินค้าสำเร็จรูป (Box-build)
    และอุปกรณ์ระบบควบคุมอุตสาหกรรม (Sub-System to Medium System)
    มากกว่าการประกอบแผงวงจรอิเล็กทรอนิกส์ (Printed Circuit Board Assembly หรือ
    PCBA)
    เนื่องจากโครงการประกอบสินค้าสำเร็จรูปโดยทั่วไปจะให้กำไรขั้นต้นในการดำเนินการสูงกว่า

5.  บริษัทฯ เน้นการให้บริการประกอบแผงวงจรโดยเทคโนโลยีที่พร้อมกว่าคู่แข่ง
    เนื่องจากในปัจจุบันบริษัทฯ มีเทคโนโลยีการประกอบแผงวงจรหลายระบบอันได้แก่ เทคโนโลยี
    COB, IMT และ SMT ซึ่งถือว่าเป็นจุดแข็งของบริษัทฯ เมื่อเทียบกับคู่แข่งหลาย ๆ ราย
    ซึ่งอาจจะมีการใช้เพียงเทคโนโลยี SMT
    (คำอธิบายโดยสังเขปของเทคโนโลยีการผลิตแต่ละประเภทแสดงไว้ในหัวข้อ (3) จ.
    เทคโนโลยีการผลิต)

6.  บริษัทฯ จะมุ่งเน้นการปรับปรุงการให้บริการลูกค้าให้มีประสิทธิภาพมากยิ่งขึ้น
    เพื่อเสริมการสร้างสัมพันธภาพทางธุรกิจระยะยาวกับกลุ่มลูกค้าหลัก

ค. คุณภาพการบริการ

  สำหรับกลยุทธ์ทางด้านการบริการ บริษัทฯ
  มุ่งเน้นที่คุณภาพการผลิตและการบริการประสานงานกับลูกค้าเป็นสำคัญโดยบริษัทฯ
  ผ่านการทดสอบมาตรฐานการผลิตตามมาตรฐาน ISO 9002 จากทั้งสถาบัน Quality Science
  Universal และ สถาบัน GLOBAL
  ซึ่งถือเป็นสถาบันที่ได้รับการยอมรับในระดับนานาชาติในการทดสอบมาตรฐานดังกล่าว
  นอกจากนี้บริษัทฯ ยังได้รับใบรับรองระบบการจัดการสิ่งแวดล้อมตามมาตรฐาน ISO 14001
  จากสถาบัน AJA และในปลายปี 2545 บริษัทได้รับการยืนยันผ่านการทดสอบมาตรฐานคุณ ภาพ
  ISO/TS 16949 : 2002
  ซึ่งเป็นมาตรฐานคุณภาพที่กำหนดโดยกลุ่มอุตสาหกรรมยานยนต์และเป็นมาตรฐานคุณภาพสูงสุดในปัจจุบัน
  บริษัทจึงเชื่อมั่นว่าจะเป็นการสร้างโอกาสทางการตลาดสู่ชิ้นส่วนอิเล็กทรอนิกส์ยานยนต์ในอนาคต

  บริษัทฯ เชื่อว่าโครงสร้างต้นทุน และความสามารถในการแข่งขันด้านราคาของบริษัทฯ
  มีศักยภาพในการแข่งขันได้โดยเฉพาะอย่างยิ่งในผลิตภัณฑ์ที่มีความซับซ้อนในการผลิตระดับกลางและระดับสูง
  ส่วนการแข่งขันของผลิตภัณฑ์ที่มีความซับซ้อนในการผลิตน้อยนั้น
  ปัจจัยทางด้านราคาเป็นปัจจัยที่สำคัญในการแข่งขัน บริษัทฯ
  คาดว่าในอนาคตอันใกล้สัดส่วนรายได้ที่เกิดจากผลิตภัณฑ์ที่มีความซับซ้อนน้อยจะลดลงอย่างมากจนน่าจะเกือบหมดไป
  เนื่องจากบริษัทฯ มีกลยุทธ์ในการเพิ่มสัดส่วนรายได้จากผลิตภัณฑ์ที่มีความซับซ้อนมาก
  ด้วยเหตุว่าลูกค้าที่ต้องการว่าจ้างประกอบผลิตภัณฑ์ที่มีการผลิตและบริการแบบครบวงจรมากขึ้น

ง. ช่องทางการหาโครงการใหม่ ๆ

  เนื่องจากลักษณะธุรกิจของบริษัทฯ มีลักษณะเป็นการผลิตและให้บริการ
  และงานที่เข้ามามีลักษณะเป็นโครงการ หน้าที่ของผู้ทำหน้าที่จัดหาช่องทางการหาโครงการใหม่ๆ
  จึงอยู่ในรูปการแนะนำลูกค้าขั้นต้นให้กับบริษัทฯ จากนั้นบริษัทฯ
  จะต้องมีการประสานงานและทดสอบความต้องการของลูกค้า
  กับความสามารถในการผลิตและให้บริการของบริษัทฯ ทั้งนี้บริษัทฯ
  มีช่องทางการหากลุ่มลูกค้าใหม่ๆ ทั้งจากการติดต่อผ่านทางสำนักงานจัดซื้อในต่างประเทศ
  (รายละเอียดโดยสังเขปของสำนักงานจัดซื้อในต่างประเทศกล่าวถึงในหัวข้อ (3) ค.)
  ผ่านทางพันธมิตรทางธุรกิจ การติดต่อโดยตรงของลูกค้าจากการแนะนำของลูกค้าเก่า
  และการที่ลูกค้าใหม่ได้รับข้อมูลเบื้องต้นของบริษัทฯ ผ่านทางเวบไซต์ (Website) ของบริษัทฯ

  นอกจากช่องทางข้างต้นแล้ว บริษัทฯ ยังได้หาลูกค้าใหม่ผ่านทางสำนักงานจัดซื้อ
  ผู้แทนขายและพันธ์มิตรทางธุรกิจโดยใช้ช่องทางต่างๆ เหล่านี้
  ในการแนะนำลูกค้าขั้นต้นให้กับบริษัทฯ เท่านั้น ดังนั้นบริษัทฯ
  จึงไม่ได้มีการพึ่งพิงสำนักงานจัดซื้อหรือพันธมิตรทางธุรกิจรายใดรายหนึ่งอย่างมีนัยสำคัญในการหาโครงการใหม่ๆ

จ. สภาพการแข่งขันภายในอุตสาหกรรม

  อุตสาหกรรมชิ้นส่วนอิเล็กทรอนิกส์และการประกอบแผงวงจรมีลักษณะเป็นอุตสาหกรรมสนับสนุนอุตสาหกรรมอิเล็กทรอนิกส์
  โดยที่รายได้หลักจะมาจากการว่าจ้างประกอบและผลิตผลิตภัณฑ์สำเร็จรูปแล้วส่งกลับไปยังผู้เป็นเจ้าของสินค้าหรือส่งไปยังผู้แทนจำหน่ายของผู้เป็นเจ้าของสินค้านั้น
  ๆ

  การขยายตัวของทั้งอุตสาหกรรมอิเล็กทรอนิกส์ อุตสาหกรรมชิ้นส่วนอิเล็กทรอนิกส์
  และการประกอบแผงวงจรนั้นขึ้นกับหลายปัจจัย อาทิเช่น สภาพเศรษฐกิจโลก
  ความต้องการใช้เทคโนโลยีสื่อสารโทรคมนาคม ธุรกิจพาณิชย์อิเล็กทรอนิกส์
  และความต้องการใช้อินเตอร์เน็ต เป็นต้น หากพิจารณาจากสัดส่วนผลิตภัณฑ์อิเล็กทรอนิกส์ทั้งหมด
  ทั้งนี้สินค้าอิเล็กทรอนิกส์ที่มีลักษณะเป็นสินค้าอุปโภค (Commodity products)
  มีแนวโน้มการแข่งขันทางด้านราคาสูงขึ้นอย่างมากและมีแนวโน้มการขยายตัวผันแปรตามภาวะเศรษฐกิจโลกอย่างมาก

  ในขณะที่ความต้องการสินค้าอิเล็กทรอนิกส์ในหมวดสินค้าระบบอุตสาหกรรม (Industrial
  Control) มีแนวโน้มที่จะเกิดความผันผวนค่อนข้างจำกัด
  เนื่องจากความต้องการของสินค้าในหมวดนี้เกิดจากอุตสาหกรรมหลายๆ ประเภท
  หากเมื่ออุตสาหกรรมใดอุตสาหกรรมหนึ่งเกิดการชะลอตัวบริษัทฯ
  ก็สามารถหาสินค้าในหมวดอุตสาหกรรมอื่นๆ มาทดแทนได้

  สำหรับการแข่งขันทางด้านราคาของโครงการที่เป็นสินค้าในหมวดระบบควบคุมอุตสาหกรรมนั้น
  การแข่งขันด้านราคาในการรับจ้างผลิตจะไม่รุนแรงมากนัก
  เนื่องจากเจ้าของผลิตภัณฑ์ของสินค้าในหมวดระบบควบคุมอุตสาหกรรมจะพิจารณาคุณภาพในการผลิตเป็นปัจจัยหลักในการคัดเลือกผู้ให้บริการผลิต

  ดังที่ได้กล่าวมาข้างต้นบริษัท
  จึงได้มีการกำหนดกลยุทธ์ในการดำเนินงานโดยที่จะมุ่งเน้นกลุ่มลูกค้าและโครงการที่เป็นสินค้าในหมวดสินค้าระบบอุตสาหกรรมเพิ่มมากขึ้น
  และจะลดการพึ่งพาโครงการที่เป็นสินค้าอุปโภคลง

ฉ. สภาพการแข่งขันในตลาดหลักของบริษัทฯ

  สำหรับสภาพการแข่งบขันในธุรกิจประกอบแผงวงจรและผลิตภัณฑ์อิเล็กทรอนิกส์ในตลาดหลักของบริษัทฯ
  คู่แข่งสำคัญของบริษัทฯ ในตลาดสหรัฐอเมริกา ได้แก่ ผู้ประกอบการจากประเทศเกาหลีใต้
  เม็กซิโก มาเลเชีย และผู้ประกอบการภายในประเทศสหรัฐอเมริกาเอง
  ส่วนคู่แข่งสำคัญในตลาดยุโรป ได้แก่ ผู้ประกอบการจากประเทศสหรัฐอเมริกา จีน และมาเลเชีย

  ในด้านศักยภาพในการแข่งขันของบริษัทเมื่อเปรียบเทียบกับผู้ประกอบการจากต่างประเทศนั้น
  ผู้บริหารของบริษัทประเมินว่าบริษัทมีศักยภาพการแข่งขันใกล้เคียงกับผู้ประกอบการจากมาเลเชีย
  ทางด้านเทคโนโลยีและคุณภาพการผลิต
  แต่บริษัทจะเหนือกว่าทางด้านชื่อเสียงทางด้านการบริการลูกค้า
  ส่วนศักยภาพการแข่งขันเมื่อเทียบกับผู้ประกอบการจากสิงคโปร์
  บริษัทประเมินว่าบริษัทมีศักยภาพการแข่งขันสูงกว่าเนื่องจากด้วยเทคโนโลยีการผลิตและคุณภาพที่มีใกล้เคียงกัน
  บริษัทมีต้นทุนที่ถูกกว่ามาก

  ในขณะเดียวกันเมื่อเทียบต้นทุนการผลิตของสินค้าที่มีความซับซ้อนน้อยกับผู้ประกอบการจากประเทศจีน
  บริษัทจะมีข้อได้เปรียบในเรื่องคุณภาพและบริการที่ดีกว่าในขณะที่ผู้ประกอบการจากประเทศจีนจะได้เปรียบในด้านต้นทุนค่าจ้างแรงงานที่ถูกกกว่า

  สำหรับผู้ประกอบการจากประเทศสหรัฐอเมริกา
  ผู้ประกอบการกลุ่มนี้ส่วนใหญ่จะมุ่งเน้นการประกอบแผงวงจรสำหรับสินค้าขั้นปลายเพียงบางหมวดที่เป็นสินค้าอุปโภค
  (Commodity Products) อาทิเช่น หมวดคอมพิวเตอร์ส่วนบุคคลและหมวดอุปกรณ์โทรคมนาคม
  เป็นต้น
  จะเห็นได้ว่าผู้ประกอบการในกลุ่มนี้จะมีกลุ่มเป้าหมายลูกค้าคนละกลุ่มกับกลุ่มเป้าหมายของบริษัทฯ

ช. สภาพการแข่งขันในประเทศ

ส่วนสภาพการแข่งขันกับผู้ประกอบการในประเทศนั้น แบ่งออกได้เป็น 2 กลุ่ม ดังนี้

1.  ผู้ประกอบการที่มีบริษัทแม่ในต่างประเทศ
    โดยผู้ประกอบการเหล่านี้จะเป็นฐานการผลิตเพื่อส่งไปให้บริษัทแม่นำไปใช้ผลิตอุปกรณ์อิเล็กทรอนิกส์

2.  ผู้ประกอบการที่ไม่ได้มีบริษัทแม่ในต่างประเทศ
    โดยผู้ประกอบการเหล่านี้จะทำการประกอบและผลิตสินค้าตามคำสั่งซื้อของลูกค้าแต่ละราย
    โดยกลุ่มลูกค้าของผู้ประกอบการเหล่านี้มักจะทำหน้าที่หลักในการเป็นฐานการผลิตให้บริษัทแม่ในต่างประเทศ
    ทำให้การแข่งขันในตลาดในประเทศและการแข่งขันกันเองในตลาดต่างประเทศของผู้ประกอบการในประ
    เทศไม่รุนแรงนัก

(3) การผลิต และการจัดหาผลิตภัณฑ์

ก. นโยบายการผลิตที่สำคัญ

  บริษัทจะทำการผลิตสินค้าให้กับลูกค้าตามคำสั่งผลิตลูกค้าหลังได้รับส่งมอบวัตถุดิบและชิ้นส่วนในการประกอบสินค้าจากทั้งผู้แทนจำหน่ายที่บริษัทสั่งซื้อและ/หรือจากการส่งมอบของลูกค้า
  โดยก่อนหน้าที่บริษัทจะเดินสายการผลิตจริงบริษัทจะส่งสินค้าตัวอย่างจากการทดลองเดินสายการผลิตให้ลูกค้าตรวจสอบคุณภาพ
  (ขึ้นอยู่กับเงื่อนไขที่ตกลงกันของแต่ละโครงการ)
  เพื่อประสานงานเกี่ยวกับกำหนดการเริ่มเดินสายการผลิตจริงจากลูกค้า

ข. กำลังการผลิตและการขยายกำลังการผลิต

  ปัจจุบันบริษัทมีโรงงาน 1 แห่ง ตั้งอยู่ที่ 33/10 หมู่ 4 ถนนแจ้งวัฒนะ ตำบลบางตลาด
  อำเภอปากเกร็ด จังหวัดนนทบุรี กำลังการผลิตจำแนกตามสายการผลิตโดยประมาณได้ดังนี้

ปี 2545 (หน่วย:ชั่วโมงการผลิต)

[]

ปี 2544 (หน่วย:ชั่วโมงการผลิต)

[]

ปี 2543 (หน่วย:ชั่วโมงการผลิต)

[]

ปี 2542 (หน่วย:ชั่วโมงการผลิต)

  []

หมายเหตุ

1.  ในการผลิตสินค้าโดยทั่วไปนั้น อาจมีความจำเป็นต้องใช้เทคโนโลยีการผลิตมากกว่า 1
    ประเภท
    ทั้งนี้ขึ้นอยู่กับการออกแบบผลิตภัณฑ์และการเลือกใช้ชิ้นส่วนอิเล็กทรอนิกส์มาประกอบในสินค้าขึ้นปลายเป็นสำคัญ

2.  จากข้อมูลอัตราการใช้กำลังการผลิตข้างต้นพบว่า
    การใช้กำลังการผลิตของสายการผลิตที่ใช้เทคโนโลยีแบบ COB มีแนวโน้มลดลงในปี 2545
    ทั้งนี้เนื่องจากบริษัทฯ
    มีการมุ่งเน้นโครงการที่มีความซับซ้อนในการผลิตปานกลางและความซับซ้อนในการผลิตสูงมากขึ้น
    ซึ่งโครงการลักษณะทั้งสองนั้นจะมีการใช้สายการผลิตที่ใช้เทคโนโลยีแบบ COB ค่อนข้างน้อย
    อย่างไรก็ดีบริษัทฯ ยังไม่มีนโยบายที่จะยุติการเดินสายการผลิตด้วยเทคโนโลยีแบบ COB
    เนื่องจากสินค้าที่มีความซับซ้อนในการผลิตปานกลางและสูงบางโครงการก็ยังคงต้องพึ่งพาการใช้สายการผลิตด้วยเทคโนโลยีแบบดังกล่าวอยู่

3.  เมื่อพิจารณาอัตราการใช้กำลังการผลิตของสายการผลิตที่ใช้เทคโนโลยี SMT
    พบว่ามีอัตราการใช้กำลังการผลิตเพิ่มขึ้นในปี 2545 และในปีดังกล่าวนี้ บริษัทฯ
    มีการเพิ่มสายการผลิตขึ้นมาอีก 1 สายการผลิต
    ทั้งนี้แม้ว่าได้มีการเพิ่มสายการผลิตขึ้นมาแล้วอัตราการใช้กำลังการผลิตของสายการผลิตที่ใช้เทคโนโลยี
    SMT ก็ยังอยู่ในระดับที่สูง บริษัทฯ
    คาดว่าอัตราการใช้กำลังการผลิตของสายการผลิตที่ใช้เทคโนโลยีแบบ SMT
    จะยังคงอยู่ในระดับสูงเช่นนี้ในปี 2546

ค. การจัดหาวัตถุดิบ

  วัตถุดิบหลักที่ใช้ ได้แก่
  ชิ้นส่วนและอุปกรณ์อิเล็กทรอนิกส์ซึ่งส่วนใหญ่จะสั่งซื้อจากต่างประเทศโดยนำเข้าจาก สิงค์โปร์
  ฮ่องกง ไต้หวัน เยอรมัน และสหรัฐอเมริกา
  โดยสัดส่วนการนำเข้าวัตถุดิบจากต่างประเทศโดยคิดจากมูลค่าชิ้นส่วนนำเข้า เป็นดังนี้

[]

  ทั้งนี้ในอนาคตบริษัทมีนโยบายที่จะจัดซื้อชิ้นส่วนวัสดุที่สามารถหาได้ในประเทศโดยพิจารณาราคาและคุณภาพเป็นสำคัญ

  ในการจัดหาวัตถุดิบและชิ้นส่วนในการประกอบผลิตภัณฑ์นั้น
  บริษัทดำเนินการโดยสำนักงานจัดซื้อในประเทศเยอรมัน เดนมาร์ก ฮ่องกง สหรัฐอเมริกา
  และหน่วยงานจัดซื้อกลางที่กรุงเทพฯ จะจัดทำรายการชิ้นส่วนวัสดุที่ต้องการใช้ในโครงการต่างๆ
  ให้กับสำนักงานจัดซื้อต่างๆ และผู้แทนจำหน่ายชิ้นส่วนวัสดุรายอื่นๆ ที่บริษัทฯ
  คาดว่าจะสามารถหาชิ้นส่วนที่ต้องการได้
  ทั้งนี้การอนุมัติสั่งซื้อวัตถุดิบจะอยู่ในความรับผิดชอบของหน่วยงานจัดซื้อกลางที่กรุงเทพฯ

  สำหรับสำนักงานจัดซื้อในต่างประเทศ
  บริษัทได้จ่ายค่าว่าจ้างเป็นรายเดือนให้กับตัวแทนธุรกิจในประเทศเหล่านั้นเพื่อทำหน้าที่ในการจัดซื้อและเป็นช่องทางในการหาและบริการลูกค้าในภูมิภาคเหล่านั้น
  โดยบริษัทไม่มีความสัมพันธ์ในทางที่อาจก่อให้เกิดความขัดแย้งทางผลประโยชน์กับสำนักงานจัดซื้อเหล่านี้

  บริษัทไม่มีการพึ่งพิงสำนักงานจัดซื้อรายใดรายหนึ่งอย่างมีนัยสำคัญเนื่องจากในกระบวนการจัดซื้อ
  สำนักงานจัดซื้อกลางที่กรุงเทพฯ
  จะส่งรายชื่อชิ้นส่วนและวัตถุดิบที่ต้องการให้กับสำนักงานจัดซื้อและผู้จัดจำหน่ายวัตถุดิบอีกหลายราย
  และจะตัดสินใจเลือกซื้อโดยตรงกับผู้จัดจำหน่ายหรือสั่งซื้อผ่านทางสำนักงานจัดซื้อใดขึ้นอยู่กับเงื่อนไขและราคาเป็นสำคัญ

ง. ภาวะขาดแคลนวัตถุดิบ

  สำหรับสภาวะการขาดแคลนชิ้นส่วนอิเล็กทรอนิกส์และวัตถุดิบ ในช่วงปลายปี 2542 ถึงปลายปี
  2543
  อุตสาหกรรมอิเล็กทรอนิกส์ประสบกับภาวะการขาดแคลนชิ้นส่วนอิเล็กทรอนิกส์อย่างมากในเกือบจะทุกชิ้นส่วน
  เนื่องจากความต้องการที่สูงของสินค้าในกลุ่มคอมพิวเตอร์ส่วนบุคคลและอุปกรณ์โทรคมนาคม
  โดยผลกระทบจากภาวะขาดแคลนวัตถุดิบดังกล่าวเป็นผลกระทบที่มีต่ออุตสาหกรรมโดยรวมและมีแนวโน้มเกิดขึ้นไม่บ่อยนัก

  ทั้งนี้สถานการณ์การขาดแคลนชิ้นส่วนอิเล็กทรอนิกส์ดังกล่าวได้คลายตัวลงในปี 2544 และ 2545
  เนื่องจากการชะลอตัวลงอย่างมากของความต้องการของสินค้าในหมวดคอมพิวเตอร์ส่วนบุคคลและหมวดอุปกรณ์โทรคมนาคม
  และการเร่งขยายกำลังการผลิตของผู้ผลิตชิ้นส่วนอิเล็กทรอนิกส์ในหลายๆ ประเทศ อาทิเช่น
  ผู้ประกอบการในประเทศไต้หวันและสิงคโปร์ ประกอบกับบริษัทฯ
  ได้มีการปรับกลยุทธ์การจัดหาวัตถุดิบให้มีความรัดกุมยิ่งขึ้น โดยบริษัทฯ
  ได้จัดตั้งสำนักงานดูแลด้านการจัดซื้อและแต่งตั้งนายหน้าในการจัดซื้อวัตถุดิบเพิ่มขึ้นในประเทศเยอรมัน
  เดนมาร์ก ฮ่องกง และสหรัฐอเมริกา
  เพื่อเพิ่มประสิทธิภาพในการจัดซื้อวัตถุดิบให้เพียงพอและด้วยราคาที่แข่งขันได้มากยิ่งขึ้น
  ดังนั้นบริษัทฯ คาดว่าสถานการณ์ในการขาดแคลนชิ้นส่วนไม่น่าจะเกิดขึ้นในปีนี้

จ. เทคโนโลยีการผลิต

ในปัจจุบัน บริษัทมีการใช้เทคโนโลยีในการผลิตและประกอบแผงวงจร 3 ประเภทหลัก ได้แก่

1.  เทคโนโลยีแบบ SMT (Surface Mounted Technology)

  เป็นเทคโนโลยีที่ใช้ในการเชื่อมต่อวงจรไฟฟ้าของอุปกรณ์สารกึ่งตัวนำและอุปกรณ์อื่น ๆ
  ลงบนผิวหนาของแผงวงจรพิมพ์ (PCB : Printed Circuit Board หรือ PWB: Printed
  Wiring Board) ซึ่งเทคโนโลยี SMT
  จะมีประโยชน์ทั้งทางด้านการออกแบบและการผลิตโดยจะสามารถประหยัดพื้นที่ในการประกอบชิ้นส่วนอิเล็กทรอนิกส์บนแผงวงจรพิมพ์
  เทคโนโลยีในกลุ่ม SMT มักถูกอ้างอิงรวมครอบคลุมถึงเทคโนโลยีแบบ BGA (Ball Grid
  Array) ด้วย เนื่องจากเทคโนโลยีแบบ BGA
  จะเป็นเทคโนโลยีในการประกอบชิ้นส่วนอิเล็กทรอนิกส์ลงบนพื้นผิวแผงวงจรเช่นกัน
  เพียงแต่จุดเชื่อมต่อมักจะอยู่ใต้ชิ้นส่วนอิเล็กทรอนิกส์
  ส่วนที่ติดกับพื้นผิวแผงวงจรและจุดเชื่อมต่อจะมากกว่ามาก ทำให้เทคโนโลยีแบบ BGA
  ต้องการความแม่นยำในการวางชิ้นส่วนสูงกว่ามาก ปัจจุบันบริษัทฯ
  มีสายการผลิตที่เป็นเทคโนโลยีการผลิตแบบ SMT จำนวน 8
  สายการผลิตและสายการผลิตที่เป็นเทคโนโลยีแบบ BGA จำนวน 3 สายการผลิต

2.  เทคโนโลยีแบบ IMT (Insertion Mounted Technology)

  เป็นเทคโนโลยีซึ่งประกอบชิ้นส่วนอิเล็กทรอนิกส์โดยการเสียบไปในช่องของแผงวงจรพิมพ์ (PCB)
  โดยเทคโนโลยีแบบ IMT นี้จะเป็นที่นิยมในการผลิตผลิตภัณฑ์ที่ไม่มีข้อจำกัดในเรื่องพื้นที่
  โดยปกติชิ้นส่วนอิเล็กทรอนิกส์ของผลิตภัณฑ์ที่ใช้เทคโนโลยี IMT
  ในการประกอบจะเป็นชิ้นส่วนที่มีราคาที่ต่ำกว่าเมื่อเทียบกับชิ้นส่วนผลิตภัณฑ์ที่ใช้เทคโนโลยี SMT

3.  เทคโนโลยี COB (Chip on Board)

  เป็นเทคโนโลยีที่ประกอบเชื่อมตัวประมวลผลข้อมูลรวมแบบเปลือย (Bare IC)
  เข้ากับแผงวงจรพิมพ์โดยตรงโดยที่การผลิตสินค้าโดยใช้เทคโนโลยีประเภทนี้จะเป็นที่นิยมสำหรับผลิตภัณฑ์ที่มีข้อจำกัดในด้านพื้นที่การประกอบผลิตภัณฑ์อิเล็กทรอนิกส์ด้วยเทคโนโลยีแบบ
  COB
  จะทำให้ต้นทุนการผลิตต่ำกว่าเมื่อเปรียบเทียบกับต้นทุนการผลิตผลิตภัณฑ์ใช้ตัวประมวลผลข้อมูลที่ประกอบสำเร็จแล้ว
  (Pre-package IC) ซึ่งจะเป็นชิ้นส่วนที่มีขนาดใหญ่กว่าและราคาสูงกว่า

ฉ. ผลกระทบสิ่งแวดล้อม

  ทางบริษัทได้มีการตรวจสอบมลพิษและสารเคมีตกค้างจากขบวนการผลิตโดยสม่ำเสมอจากเจ้าหน้าที่กองอุตสาหกรรมอนามัย
  กระทรวงอุตสาหกรรม ซึ่งผลการตรวจที่ผ่านมาทุกครั้ง
  มีระดับของสารเคมีหรือมลพิษที่ผ่านการทดสอบต่ำกว่าค่ากำหนดมาก
  อันเป็นระดับที่มีความปลอดภัยสูง นอกจากนั้นบริษัทฯ ยังมีการลงนามในสัญญาแต่งตั้ง
  บริษัทบริหารและพัฒนาเพื่อการอนุรักษ์สิ่งแวดล้อม จำกัด
  ในการดำเนินการจัดการกำจัดของเสียจากกระบวนการผลิต อีกทั้งในปี 2538
  ทางบริษัทได้มีการเปลี่ยนขบวนการล้างที่ใช้ในโรงงานโดยจะมีขบวนการรีไซเคิลน้ำจากเครื่องล้างนำมาใช้ใหม่จากเดิมที่เป็นระบบที่ใช้สาร
  CFC ซึ่งเป็นสารตัวทำละลายประเภทหนึ่ง ยิ่งไปกว่านั้น
  บริษัทยังได้ใบรับรองระบบการจัดการสิ่งแวดล้อมตามมาตรฐาน ISO 14001 จากสถาบัน AJA
  อีกด้วย

(4) งานที่ยังไม่ได้ส่งมอบ

  เนื่องจากลักษณะงานที่บริษัทได้รับจากลูกค้ามีลักษณะเป็นโครงการซึ่งบริษัททยอยส่งสินค้าที่ผลิตเสร็จแล้วให้กับลูกค้าเป็นระยะๆ
  (ขึ้นกับเงื่อนไขการจัดส่งที่ตกลงกับลูกค้า)
  ประกอบกับนโยบายการรับรู้รายได้ของบริษัทกำหนดการรับรู้รายได้เมื่อบริษัททำการจัดส่งสินค้าให้กับลูกค้าแล้ว
  ดังนั้นงานที่ยังไม่ได้ส่งมอบที่คงค้างอยู่จึงมีไม่สูงเมื่อเทียบกับยอดขายทั้งปี
  โดยที่ระดับสินค้าระหว่างผลิตและสินค้าสำเร็จรูป ณ วันสิ้นปี 2545 อยู่ที่ประมาณ 47.2 ล้านบาท
  และ 25.2 ล้านบาท ตามลำดับเมื่อเทียบกับยอดขายประมาณ 3,162.2 ล้านบาท